Idrettslaget Norild

Idrettslaget Norild er et idrettslag fra Vadsø, som kun driver med fotball. Med rundt 300 medlemmer, hvorav 260 er aktive spillere, er Norild den største fotballklubben i Vadsø kommune. A-laget spiller i 2019 i Norsk Tipping-ligaen avdeling 2. Rekruttlaget og tredjelaget spiller i 5. divisjon fotball for menn (Finnmark). I 2019 bodde det ca. 5 800 mennesker i Vadsø.


== Tabell ==


== Historikk ==
Klubben ble stiftet 17. mars 1935 av Erling Meggelæ, Aldrik Ratikainen, Einar Bohinen, Arne Rasvik, Karl Baumann, Hans Korvanen, Karl Heiskala og Wilhelm Pettersen, og ble tatt opp i NFF i 1945. I 1946 stod klubben oppført i Norges fotballeksikon under navnet Vadsø A.I.L. (Arbeidernes idrettslag), med merknad om at navnet var skiftet til I.L. Norild. Idrettslaget drev opprinnelig med fotball og friidrett.
Norild ble AIF(Arbeidernes idrettsforbund) kretsmestere i 1935-1939 og AIF nord-norgesmester i 1939. Klubben ble så kretsmestere i 1949 og 1950. I 1950 kom Norild til finalen i det Nord-Norske fotballmesterskap, etter å ha slått ut Stein i semifinalen. Finalen var mot Narvik Nor, og ble spilt på Aronnesbanen i Alta. Sluttresultatet ble 5-1 til Narvik Nor. 
Norilds tilskuerrekord stammer fra 1963, da oppgjøret mot HIL/Harstad ga 3 600 betalende tilskuere. Den gangen var det 4 000 innbyggere i Vadsø.
1976 er et år å merke seg. For første gang kom Finnmarksklubber med i norsk fotballs ordinære 2. divisjon. Alta og Norild skulle da få måle krefter med de andre lagene fra Nordland og Troms. Det ble en tøff sesong for Alta og Norild som havnet henholdsvis sist og nestsist. Norild unngikk såvidt nedrykk etter at Bodø Glimt rykket opp. I 1977 ble det likevel nedrykk etter at laget havnet sist i 2. divisjon.


== Seriespill etter 2010 ==
2010 var en overgangssesong for nivå 4 i norsk fotball, da antall lag ble redusert fra 300 til 164 foran 2011-sesongen for å heve nivået i denne divisjonen. Norild spilte i avdeling 24, og havnet på en 5. plass. Det var akkurat nok til å unngå nedrykk. I 2011 spilte Norild i 3. divisjon avdeling 12, som bestod av lag fra Troms og Finnmark. Her ble plasseringen nummer 3 bak Finnsnes og Lyngen/Karnes. 
I 2012 begynte det sportlige resultatene å bli svakere, og Norild havnet på en 8. plass, i god avstand fra både topp og bunn. I 2013 ble det imidlertid nedrykk etter å ha havnet på nestsiste plass i 3. divisjon avdeling 12.
I 2014 ble Norild nummer 2 i 4. divisjon Finnmarksserien, to poeng bak Alta 2. I 2015 ble Norild nummer 2, ett poeng bak Tverrelvdalen IL. I 2016 ble Norild nummer 3, bak Honningsvåg og Porsanger. I 2017 ble Norild nummer 2, fire poeng bak Bjørnevatn IL.
I 2018 ble Norild seriemestere i Finnmarksserien, og rykket opp for første gang til allnorsk seriespill i 3. divisjon, også kalt Norsk Tippingligaen. Denne omleggingen kom etter 2016 sesongen, og betyr at 3. divisjon består av 84 lag fra hele landet fordelt på 6 avdelinger.


== Kjente spillere ==
Sigurd Rushfeldt – Startet sin fotballkarriere i Vadsø Turnforening. Overgang fra Norild til Tromsø IL i 1991, etter at han som 19 åring ble toppscorer i Finnmarksserien med 33 mål på 22 kamper. Har også spilt for blant annet Rosenborg Ballklub og Norges herrelandslag i fotball. Har scoringsrekorden i eliteserien. I 2019 jobber Sigurd som sportsjef for NTG Tromsø, og har fortsatt meget god kontakt og oversikt over det som rører seg i IL Norild. Også gjestet Vadsø og IL Norild flere ganger med fotballskole for de aller minste.
Morten Gamst Pedersen – Hele sin aldersbestemte karriere i IL Norild. Returnerte i 2016 til Tromsø IL, hvor han opprinnelig fikk sitt gjennombrudd i 2004 etter overgang fra Norild. Har spilt for Blackburn, Karabükspor, Rosenborg og Norges herrelandslag i fotball. Morten ble kåret til årets Vadsøværing i 2005, og mottok Finnmark fylkeskommunes kulturpris i 2006. Morten er i 2019 fortsatt aktiv spiller i Tromsø IL i en alder av snart 38 år. 1. mai 2019 fikk Morten endelig gleden av å igjen spille kamp på Vadsø Stadion, når Eliteserielaget Tromsø I.L møtte IL Norild i 1.runde av NM-Cupen, ett oppgjør som vekket gode minner for Morten, og som T.I.L vant komfortable 8-1.
Steffen Nystrøm – Hele sin aldersbestemte karriere i IL Norild. Spilt for Moss, Strømsgodset, Tromsø IL, Fredrikstad Fotballklubb og Norges U-21-herrelandslag i fotball. Er i 2019 både spiller og daglig leder i Kløfta IL.
Ernst Pedersen – cupfinalevinner i 1980 og seriemester i 1981 med Vålerenga. Mottok Finnmark Idrettskrets hederstegn i 1992.
Stein Pedersen – cupfinalevinner i 1980 og seriemester i 1981 med Vålerenga.
Kjell Arne Dahl - Har spilt for Bodø-Glimt A-lag som 18 åring.  Flere kamper for Norges Juniorlandslag i fotball.
Ørjan Dahl - Har spilt for Brommapojkarna, Lyngby BK (The double i superligaen, Danmark), Viborg FF, superliga Danmark. HamKam.


== Referanser ==


== Eksterne lenker ==
Offisielt nettsted
Norges Fotballforbund: Norild IL
Vadsø Stadion - Nordic Stadiums